2023 2 23
LT
Europos Sąjungos oficialusis leidinys
L 58/1625
KOMISIJA SKOLINIMO IR SKOLINIMOSI OPERACIJOS — SKOLINIMO IR SKOLINIMOSI OPERACIJOS SU SĄJUNGOS BIUDŽETO GARANTIJOMIS (SUSIPAŽINTI)
VII.
EUROPOS SĄJUNGOS GARANTIJA EURATOMO PASKOLOMS, KURIOMIS SIEKIAMA PAGERINTI ATOMINIŲ ELEKTRINIŲ NAŠUMĄ IR SAUGUMĄ VIDURIO IR RYTŲ EUROPOS BEI NEPRIKLAUSOMŲ VALSTYBIŲ SANDRAUGOS VALSTYBIŲ
1.
Teisinis pagrindas
1977 m. kovo 29 d.
Tarybos sprendimas 77/270/Euratomas, suteikiantis Komisijai teisę suteikti Euratomo paskolas, siekiant prisidėti prie atominių elektrinių finansavimo (OL L 88, 1977 4 6, p. 9).
2.
Aprašymas
Vadovaudamasi Sprendimu 94/179/Euratomas (OL L 84, 1994 3 29, p. 41), Europos Sąjunga pagal Sprendimą 77/270/Euratomas išplečia Euratomo skolinimo apimtį atominių elektrinių efektyvumui ir saugumui gerinti Vidurio ir Rytų Europos valstybėse ir Nepriklausomų valstybių sandraugoje.
Maksimali Euratomo skolinimo valstybėms narėms ir trečiosioms šalims suma išlieka fiksuota – 4 000 000 000 EUR.
2000 m.
Komisija nusprendė suteikti paskolą Bulgarijos Kozlodujaus elektrinei (212 500 000 EUR), paskutinė jos dalis išmokėta 2006 m. 2000 m. Komisija suteikė paskolą Ukrainoje esančiai K2R4, bet 2004 m. sumažino paskolos sumą iki 83 000 000 USD ekvivalento eurais.
Vadovaujantis 2004 m. Komisijos sprendimu 2007 m.
K2R4 suteikta 39 000 000 EUR (pirmoji dalis), 2008 m. – 22 000 000 USD ir 2009 m. – 10 335 000 USD paskola.
2004 m. Komisija priėmė sprendimą dėl paskolos Rumunijos Černavodės elektrinei (223 500 000 EUR).
Pirmoji 100 000 000 EUR dydžio ir antroji 90 000 000 EUR dydžio paskolos dalys išmokėtos 2005 m., o paskutinė 33 500 000 EUR dalis išmokėta 2006 m.
2013 m.
Komisija nusprendė suteikti įmonei „Energoatom“ (Ukraina) 300 000 000 EUR dydžio paskolą atominių jėgainių saugumui pagerinti.
Paskola bus suteikta bendradarbiaujant su ERPB, kuris suteiks dar 300 000 000 EUR dydžio paskolą.
Įvertinta, kad visos pradinės paskolos suteikimo sąlygos buvo įvykdytos 2015 m., ir paskolos susitarimas įsigaliojo.
2015 m. gegužės 27 d.
Komisija leido išmokėti įmonei „Energoatom“ lėšas pagal Euratomo paskolą (iki 100 000 000 EUR), su sąlyga, kad „Energoatom“ išnaudojo ne mažiau kaip 50 000 000 EUR iš ERPB suteiktos paskolos.
Šios paskolos teikiamos su valstybės garantija, kuri taikoma 100 % metų pabaigoje negrąžintų sumų.
Pirmoji 50 000 000 EUR dalis buvo išmokėta 2017 m. gegužės mėn., o antroji 50 000 000 EUR dalis – 2018 m. liepos mėn. Trečioji 100 000 000 EUR dalis buvo išmokėta 2020 m. liepos mėn., o paskutinė 100 000 000 EUR dalis – 2021 m. gruodžio mėn.
3.
Poveikis biudžetui
Nuo 1994 m. spalio 31 d.
Tarybos reglamento (EB, Euratomas) Nr.
2728/94, įsteigiančio Išorės veiksmų garantijų fondą (OL L 293, 1994 11 12, p. 1), vėliau iš dalies pakeisto Tarybos reglamentu (EB, Euratomas) Nr. 480/2009 (OL L 145, 2009 6 10, p. 10), iš dalies pakeistu Reglamentu (ES) 2018/409 (OL L 76, 2018 3 19, p. 1), įsigaliojimo iš to fondo dengiamas bet koks įsipareigojimų nevykdymas, neviršijant turimos sumos.
Pagal 2021 m. birželio 9 d. Europos Parlamento ir Tarybos reglamento (ES) 2021/947, kuriuo nustatoma Kaimynystės, vystomojo ir tarptautinio bendradarbiavimo priemonė „Globali Europa“, iš dalies keičiamas ir panaikinamas Europos Parlamento ir Tarybos sprendimas Nr. 466/2014/ES ir panaikinamas Europos Parlamento ir Tarybos reglamentas (ES) 2017/1601 ir Tarybos reglamentas (EB, Euratomas) Nr. 480/2009 (OL L 209, 2021 6 14, p. 1) 32 straipsnio 9 dalį išorės veiksmų garantijų fondo grynasis turtas, apskaičiuotas 2021 m. liepos 31 d., turėjo būti pervestas į bendrą atidėjinių fondą.
Tas pervedimas atliktas 2021 m. rugpjūčio 1 d.